Bella Rahim

Siti Robela Abdul Rahim merupakan seorang pelakon wanita Malaysia. Memulakan kerjaya lakonan sebagai pelakon teater, beliau terkenal dengan melakonkan watak sebagai Mejar Jane dalam filem Korea Selatan 2020, Peninsula.

Kerjaya
Biarpun masih baru dalam industri filem tempatan, Bella Rahim telah aktif berlakon teater sejak 2007. Pada tahun 2017, beliau mendapat Diploma Seni Persembahan dari École Philippe Gaulier, Perancis daripada guru yang pernah mengajar nama besar termasuk Sacha Baron Cohen, Emma Thompson dan Helena Bonham Carter.

Pada Jun 2020, beliau dinobatkan trofi Pelakon Pembantu Wanita Terbaik di Festival Filem Cosmo India 2020 untuk filem pendek berjudul Ikhwan. Beliau sebelum ini pernah menjayakan watak tambahan dalam filem sukan 2016, Ola Bola arahan Chiu Keng Guan.

Beliau menjadi bualan di media sosial selepas membintangi filem thriler seram Korea Selatan, Peninsula arahan Yeon Sang-ho. Ramai tidak menyangka watak Jane dalam filem itu rupanya pelakon berasal dari Malaysia. Dalam temuramah bersama Harian Metro, beliau berkata mengenai penglibatannya dalam Peninsula: "Sebaik melangkah masuk dalam set filem itu, saya terkesima melihat betapa gahnya produksi mereka. Buat pertama kali juga, saya berlakon dalam set menggunakan skrin hijau yang sangat besar. Demikian juga ketelitian produksi terhadap setiap aspek untuk semua babak dalam filem itu. Kru pula sangat tangkas melakukan tugasan mereka selain corak kerja mereka penuh sistematik,".

Beliau bakal menjayakan sebuah pementasan teater berjudul Didn't Know That About You di Festival Teater Musim Bunga Norway. Persembahan itu sepatutnya berlangsung pada April 2020 namun ditunda berikutan pandemik COVID-19.

Sebelum berkecimpung dalam bidang lakonan, Bella pernah bekerja sepenuh masa dalam bidang fesyen sebagai penerbit selain menguruskan pelbagai acara.

Filemografi

Filem
 Tahun Tajuk Watak Catatan 2015 Train Station Pelayan Filem bebas 2016 Ola Bola Pelakon tambahan 2018 Orang Itu Pakar Oftalmologi  2019 Ikhwan Filem pendek 2020 Peninsula Mejar Jane Penampilan kameo 2022 Rasuk Kak Yam Penampilan khas 2023  Maryam Pagi Ke Malam Hungry Ghost Diner   La Luna  Peah

Drama
 Tahun Tajuk Watak Saluran TV Catatan 2019 Devoted Tati Viu2022 Love In Lockdown Sooka Murder By MoonlightDatin Rafidah Astro CitraPelakon undangan  TBA Untitled Murder By Moonlight Special

Teater
 Tahun Tajuk Watak 2021 Didn’t Know About You

Anugerah dan pencalonan
TahunAnugerahKategoriPenerima/Karya tercalonKeputusanRuj.2020Festival Filem Cosmo India 2020Pelakon Pembantu Wanita TerbaikBella Rahim/Ikhwan

Rujukan

Pautan luar





Kategori:Kelahiran 1974
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Pelakon wanita Malaysia
Kategori:Pelakon filem Malaysia
Kategori:Pelakon pentas Malaysia